title: 2008/168/EF: Kommissionens afgørelse af 20. februar 2008 om organisationsstrukturen for det europæiske netværk for landdistriktsudvikling

text:
               29.2.2008

               DA

               Den Europæiske Unions Tidende

               L 56/31

      KOMMISSIONENS AFGØRELSE

   af 20. februar 2008
   om organisationsstrukturen for det europæiske netværk for landdistriktsudvikling
   (2008/168/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 91, og
   ud fra følgende betragtninger:

               (1)

               I overensstemmelse med artikel 67 i forordning (EF) nr. 1698/2005 oprettes der et europæisk netværk for landdistriktsudvikling med henblik på netværkssamarbejde mellem nationale netværk, organisationer og administrationer, der er involveret i landdistriktsudvikling på EF-plan. Det er nødvendigt at vedtage gennemførelsesbestemmelser for at få fastlagt netværkets organisationsstruktur.

               (2)

               Med henblik på at forberede gennemførelsen af de aktiviteter, der er fastsat i artikel 67, litra a)-f), i forordning (EF) nr. 1698/2005 bør der oprettes et koordinationsudvalg under det europæiske netværk for landdistriktsudvikling. Et sådant koordinationsudvalgs organisationsstruktur, opgaver og procedureregler bør derfor fastlægges.

               (3)

               For at støtte de nationale netværk og tværnationale samarbejdsinitiativer som omhandlet i artikel 67, litra f), i forordning (EF) nr. 1698/2005 bør der oprettes et særskilt Leader-underudvalg under Koordinationsudvalget. Dette underudvalgs sammensætning og opgaver bør fastlægges.

               (4)

               Med henblik på at oprette og drive ekspertnetværk, der skal lette udvekslingen af ekspertise og støtte gennemførelsen og evalueringen af politikken for landdistriktsudvikling, jf. artikel 67, litra e), i forordning (EF) nr. 1698/2005, bør der oprettes et ekspertudvalg for evaluering af programmer for landdistriktsudvikling. Et sådant udvalgs sammensætning og opgaver bør fastlægges.

               (5)

               Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —

         TRUFFET FØLGENDE AFGØRELSE:
   Artikel 1
   Koordinationsudvalg
   1.   Herved oprettes et koordinationsudvalg for det europæiske netværk for landdistriktsudvikling (i det følgende benævnt »Koordinationsudvalget«).
   2.   Koordinationsudvalget har især til opgave:

               a)

               at bistå Kommissionen med at forberede og gennemføre de aktiviteter, der er fastsat i artikel 67, litra a)-f), i forordning (EF) nr. 1698/2005

               b)

               at sikre koordinationen mellem det europæiske netværk for landdistriktsudvikling, de nationale landdistriktsnetværk, jf. artikel 68 i forordning (EF) nr. 1698/2005, og organisationer, der er involveret i landdistriktsudvikling på EF-plan

               c)

               at rådgive Kommissionen om det årlige arbejdsprogram for det europæiske netværk for landdistriktsudvikling og bidrage til at fastlægge og koordinere tematisk arbejde, som det europæiske netværk for landdistriktsudvikling udfører

               d)

               i givet fald at foreslå Kommissionen, at der oprettes tematiske arbejdsgrupper.

         Evalueringsnetværksaktiviteter, jf. artikel 5, falder ikke ind under de opgaver, der er omhandlet i første afsnit.
   Artikel 2
   Koordinationsudvalgets udnævnelse og virkemåde
   1.   Koordinationsudvalget består af 69 medlemmer, heraf:

               a)

               27 repræsentanter for de nationale kompetente myndigheder (1 repræsentant for hver medlemsstat)

               b)

               27 repræsentanter for de nationale landdistriktsnetværk (1 repræsentant for hver medlemsstat)

               c)

               12 repræsentanter for organisationer, der er involveret i landdistriktsudvikling på EF-plan

               d)

               2 repræsentanter for Leader-underudvalget, der er fastsat i artikel 4

               e)

               1 repræsentant for en europæisk organisation, der repræsenterer lokale aktionsgrupper, jf. artikel 62 i forordning (EF) nr. 1698/2005.

         2.   De organisationer, der er omhandlet i stk. 1, litra c), udvælges af Kommissionen blandt medlemmerne af Den Rådgivende Gruppe for Udvikling af Landdistrikterne, der blev oprettet ved Kommissionens afgørelse 2004/391/EF (2), efter samråd med denne gruppe.
   Kommissionen udvælger i forbindelse med hvert af følgende mål højst fire organisationer, hvis hovedformål og virksomhed er i tråd med disse mål:

               a)

               forbedring af landbrugets og skovbrugets konkurrenceevne

               b)

               forbedring af miljøet og landskabet

               c)

               forbedring af livskvaliteten i landdistrikterne og diversificering af økonomien i landdistrikterne.

         De udvalgte organisationer udpeger ét af deres medlemmer som repræsentant i Koordinationsudvalget.
   3.   Koordinationsudvalget har en repræsentant for Kommissionen som formand. Formanden indkalder Koordinationsudvalget til møde mindst én gang om året.
   Artikel 3
   Tematisk arbejdsgruppe
   1.   En tematisk arbejdsgruppe oprettet efter artikel 1, stk. 2, litra d), skal have et fastlagt mandat og have en repræsentant for Kommissionen som formand.
   2.   En tematisk arbejdsgruppe må højst have 15 medlemmer. Kommissionen udpeger medlemmerne af en tematisk arbejdsgruppe, idet den tager hensyn til Koordinationsudvalgets forslag.
   3.   De tematiske arbejdsgrupper aflægger regelmæssigt rapport til Koordinationsudvalget om de spørgsmål, som hører ind under deres mandat. De tematiske arbejdsgrupper redegør for resultaterne af deres aktiviteter i en endelig rapport, der fremlægges på et møde i Koordinationsudvalget senest to år efter gruppernes oprettelse.
   Artikel 4
   Leader-underudvalg
   1.   Der oprettes herved et Leader-underudvalg under Koordinationsudvalget.
   2.   Leader-underudvalget har især til opgave:

               a)

               at deltage i Koordinationsudvalgets arbejde

               b)

               at rådgive Kommissionen om det årlige arbejdsprogram for det europæiske netværk for landdistriktsudvikling vedrørende Leader-aksen og at være med til at fastlægge og koordinere tematisk arbejde på dette felt

               c)

               at bistå Kommissionen med at overvåge gennemførelsen af tværnationale samarbejdsprojekter, jf. artikel 67, litra f), i forordning (EF) nr. 1698/2005

               d)

               regelmæssigt at rapportere til Koordinationsudvalget om sit arbejde.

         3.   Leader-underudvalget består af 67 medlemmer, heraf:

               a)

               27 repræsentanter for de nationale kompetente myndigheder (1 repræsentant for hver medlemsstat)

               b)

               27 repræsentanter for de nationale landdistriktsnetværk (1 repræsentant for hver medlemsstat)

               c)

               1 repræsentant for en europæisk organisation, der repræsenterer lokale aktionsgrupper, jf. artikel 62 i forordning (EF) nr. 1698/2005

               d)

               12 repræsentanter for organisationer, der er involveret i landdistriktsudvikling på EF-plan.

         4.   Leader-underudvalget har en repræsentant for Kommissionen som formand. Formanden indkalder Leader-underudvalget til møde mindst én gang om året.
   Leader-underudvalget udpeger to af sine medlemmer som repræsentanter i Koordinationsudvalget.
   Artikel 5
   Evalueringsekspertudvalg
   1.   Der oprettes herved et ekspertudvalg for evaluering af programmerne for landdistriktsudvikling (i det følgende benævnt »Evalueringsekspertudvalget«).
   2.   Evalueringsekspertudvalget følger arbejdet i det europæiske netværk for landdistriktsudvikling, jf. artikel 67, litra e), i forordning (EF) nr. 1698/2005, i forbindelse med udveksling af ekspertise og udvikling af bedste praksis for evaluering af politikken for landdistriktsudvikling, og har især til opgave:

               a)

               at rådgive Kommissionen om det årlige arbejdsprogram for evalueringsekspertnetværket

               b)

               at være med til at fastlægge og koordinere tematisk arbejde inden for evaluering

               c)

               at overvåge gennemførelsen af løbende evaluering.

         Evalueringsekspertudvalget underretter regelmæssigt Koordinationsudvalget om sit arbejde.
   3.   Evalueringsekspertudvalget består af to repræsentanter for hver national kompetent myndighed og har en repræsentant for Kommissionen som formand.
   Artikel 6
   Fælles bestemmelser
   1.   Repræsentanter for Kommissionen og Det Europæiske Fællesskabs agenturer med interesse i de behandlede emner kan deltage i udvalgenes og de tematiske arbejdsgruppers møder. Formanden kan invitere eksperter eller observatører, der ikke er medlemmer af udvalget, og som har specifik kompetence inden for et punkt på dagsordenen, til at deltage i udvalgenes eller de tematiske arbejdsgruppes arbejde.
   2.   Udvalgene og de tematiske arbejdsgrupper holder almindeligvis møde i Kommissionens lokaler i overensstemmelse med de procedurer og den tidsplan, som Kommissionen fastsætter.
   3.   Udvalgene fastsætter selv deres forretningsorden på grundlag af Kommissionens standardforretningsorden.
   4.   Kommissionens tjenestegrene kan på internettet offentliggøre udvalgenes resuméer, konklusioner, delkonklusioner eller arbejdsdokumenter på originalsproget.
   5.   Kommissionen refunderer medlemmernes rejse- og opholdsudgifter i forbindelse med deltagelse i udvalgenes og de tematiske arbejdsgruppers møder efter de i Kommissionen gældende bestemmelser. Medlemmernes arbejde er ulønnet.
   Artikel 7
   Ikrafttrædelsesdato
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 20. februar 2008.

            På Kommissionens vegne

         Mariann FISCHER BOEL

            Medlem af Kommissionen

      (1)  EUT L 277 af 21.10.2005, s. 1. Senest ændret ved forordning (EF) nr. 2012/2006 (EUT L 384 af 29.12.2006, s. 8).

      (2)  EUT L 120 af 24.4.2004, s. 50.


title: 2011/556/EU, Euratom: Europa-Parlamentets afgørelse af 10. maj 2011 om decharge for gennemførelsen af budgettet for Forvaltningsorganet for Forskning for regnskabsåret 2009

text:
               27.9.2011

               DA

               Den Europæiske Unions Tidende

               L 250/85

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Forvaltningsorganet for Forskning for regnskabsåret 2009
   (2011/556/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2009 (1),

               —

               der henviser til årsregnskab for Den Europæiske Union for regnskabsåret 2009 (SEK(2010) 963 — C7-0211/2010) (2),

               —

               der henviser til det endelige regnskab for Forvaltningsorganet for Forskning for regnskabsåret 2009,

               —

               der henviser til Kommissionens beretning om opfølgning af dechargeafgørelserne for regnskabsåret 2008 (KOM(2010) 650) og de arbejdsdokumenter fra Kommissionens tjenestegrene, der er vedføjet denne beretning (SEK(2010) 1437 og SEK(2010) 1438),

               —

               der henviser til Kommissionens meddelelse af 2. juni 2010 med titlen »Sammenfatning om Kommissionens resultater på forvaltningsområdet i 2009« (KOM(2010) 281),

               —

               der henviser til Kommissionens årlige beretning til dechargemyndigheden om de interne revisioner, der er foretaget i 2009 (KOM(2010) 447), og det arbejdsdokument fra Kommissionens tjenestegrene, der er vedføjet denne beretning (SEK(2010) 994),

               —

               der henviser til Revisionsrettens beretning om årsregnskabet for Forvaltningsorganet for Forskning for regnskabsåret 2009 med organets svar (3),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

               —

               der henviser til Rådets henstilling af 15. februar 2011 om meddelelse af decharge til forvaltningsorganerne for gennemførelsen af budgettet for regnskabsåret 2009 (05893/2011 — C7-0054/2011),

               —

               der henviser til EF-traktatens artikel 274, 275 og 276, artikel 17, stk. 1, i traktaten om Den Europæiske Union, artikel 317, 318 og 319 i traktaten om Den Europæiske Unions funktionsmåde samt Euratomtraktatens artikel 179 a og 180 b,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), ændret ved forordning (EF, Euratom) nr. 1995/2006 (6) og forordning (EF) nr. 1525/2007 (7), særlig artikel 55, 145, 146 og 147,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (9), særlig artikel 66, stk. 1 og 2,

               —

               der henviser til Kommissionens afgørelse 2008/46/EF af 14. december 2007 om oprettelse af et forvaltningsorgan for forskning til forvaltning af visse områder af Fællesskabets særprogrammer »Mennesker«, »Kapacitet« og »Samarbejde« inden for forskning i medfør af Rådets forordning (EF) nr. 58/2003 (10),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0134/2011),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union gennemfører budgettet og forvalter programmerne og i henhold til artikel 317 i traktaten om Den Europæiske Unions funktionsmåde gør dette på eget ansvar i samarbejde med medlemsstaterne og i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Forskning decharge for gennemførelsen af forvaltningsorganets budget for regnskabsåret 2009;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2009, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Forskning, Rådet, Kommissionen, Domstolen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 338 af 14.12.2010, s. 90.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      (6)  EUT L 390 af 30.12.2006, s. 1.

      (7)  EUT L 343 af 27.12.2007, s. 9.

      (8)  EFT L 11 af 16.1.2003, s. 1.

      (9)  EUT L 297 af 22.9.2004, s. 6.

      (10)  EUT L 11 af 15.1.2008, s. 9.